Eskom-tariefaansoek is “betekenisloos”Foto: GCIS Eberhard, ŉ professor en energiekenner, sê dieselfde geld vir die prysvasstelling deur Nersa. “Hoekom maak ek die omstrede uitlating? Ek maak dit op grond van die geskiedenis. As die toekoms enigiets soos die verlede is, dan sal daai [elektrisiteit] pryse anders wees [as wat geskat is].” Eberhard sê oor die afgelope ses jaar was daar twee driejaar multi-jaar prysvasstellings. “In elke geval het Eskom vir iets aansoek gedoen, het die reguleerder iets besluit en as jy na die prys kyk was die verhoging anders.” Eberhard het die 2007/2008 periode as ŉ voorbeeld voorgehou. Nersa het ŉ 5,9% verhoging bepaal waarna Eskom gevra het dat dit na ŉ 18,7% verhoging hersien word. Nersa het 14,2% goedgekeur. Eskom het toe gevra dat dit na 60% hersien word en Nersa het uiteindelik ingestem tot ŉ 27,5% verhoging. “Dit is soort van, kies ŉ nommer, enige nommer. Ek dink wat dit beteken is dat nóg die reguleerder nóg Eskom pryse akkuraat kan voorspel en ek dink dit is as gevolg van onvoldoende, onakkurate koste-en finansiële bestuur, ” het Eberhard gesê.